hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy hy hy hy fr hy es es tr en en hy hy hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Գերությունից վերադարձած զինվորը հոգեբանական խնդիրներով ծառայում է սահմանին | Forrights.am
2022 թվականի փետրվարի 7-ին ադրբեջանական գերությունից վերադարձած Արթուր Բաբյանը ֆիզիկական և հոգեբանական խնդիրներով շարունակում է ժամկետային զինծառայությունը: forrights.am-ն ավելի վաղ հայտնել էր, որ շարքային Բաբայանը Բաքվից վերադառնալուց հետո շուրջ 10 օր ռազմական ոստիկանությունում մնալուց հետո տեղափոխվել է Ճամբարակի զորմաս՝ ծառայությունը շարունակելու: Ծնողներն այդ օրն ահազանգել էին, որ որդու առողջական վիճակն անհամատեղելի ծառայության հետ:
Արթուր Բաբայանն ի սկզբանե ծառայության է մեկնել Ջերմուկում: Գերեվարվել է 2021 թվականի նոյեմբերի 16-ին հայ-ադրբեջանական շփման գծում տեղի ունեցած միջադեպերի ընթացքում: Ադրբեջանում գերության մեջ անցկացրել է  3 ամիս:
forrights.am-ը  փետրվարի 22-ին Արթուր Բաբյանի առողջական վիճակի, գերությունից վերադառնալուց հետո  անհրաժեշտ բուժհետազոտություններ անցնելու և ծառայությունը՝ կրած հոգեբանական ու ֆիզիկական բռնություններից հետո շարունակելու վերաբերյալ հարցեր էր ուղղել պաշտպանության նախարար Սուրեն Պապիկյանին:
Պաշտպանական գերատեսչությունից forrights.am-ի հարցմանը պատասխանել են 37 օր անց միայն՝ նախապես չտեղեկացնելով լրացուցիչ ժամանակի անհրաժեշտության մասին:  Սուրեն Պապիկյանի ղեկավարած գերատեսչությունից Արթուր Բաբյանի վիճակի մասին միայն դրական տեղեկություններ են փոխանցվել, ինչը ծնողները հերքում են:
ՊՆ-ից պատասխանից պարզվում է, որ գերությունից վերադարձած Արթուր Բաբյանը վերականգնողական բուժում չի անցել: Ուշագրավ է, որ ՊՆ-ում նման եզրահանգման են եկել զինծառայողին միայն ամբուլատոր բուժզննում անցկացնելուց հետո:
«Արթուր Բաբյանը վերադարձի օրը Կենտրոնական կլինիկական զինվորական հոսպիտալում ենթարկվել է ամբուլատոր բժշկական հետազոտության, որի արդյունքում վերականգնողական բուժման կամ զինվորական ծառայությությանը պիտանիության ռազմաբժշկական փորձաքննության կարիք չի արձանագրվել, իսկ հոգեբանի կողմից իրականացվել է ախտորոշիչ բնույթի անհատական հոգեբանական աշխատանք, որի արդյունքում զինծառայողի մոտ վարքային շեղումներ չեն դիտվել»- նշված է ՊՆ-ի պատասխանում:
Իակ ահա Արթուրի մայրը՝ Ոսկի Բաբայանը, forrights.am-ի հետ զրույցում որդու հոգեբանական վիճակի մասին լրիվ հակառակն է պնդում:
«Իրենք երեխուս հոգեբանությունն ուսումնասիրե՞լ են, իրենք հետաքրքրվու՞մ են, թե երեխայիս հետ ինչ է կատարվում: Հոգեբանական խնդիրներ շատ ունի, որ արձակուրդ էր եկել հարևանները չէին ճանաչում, հարցնում էին՝ քո Արթու՞րն է: Դեմքով նորմալ է, բայց այնպիսի շարժումներ է անում…գնալով նիհարում է, ես ջերյան էրեխա եմ ուղարկել, բայց հիմա ինչ են ինձ տալիս, ես չգիտեմ, թե ինչ անեմ: Զանգում եմ նախարարություն հեռախոսին չեն պատասխանում: Մի նորմալ սպա կա, ինքն է մեկ-մեկ ժամանակ հատկացնում էրեխու հետ հոգեբանորեն խոսում է:
Որ եկել էր արձակուրդ էրեխեքն ախպոր համար փուչիկներ էին առել, դրանցից մեկը պայթեց, տեսնեիք, թե ոնց վեր թռավ, մենք ասեցինք ինչ-որ մի բան եղավ: Այդ բոլոր ձայներն իր վրա ազդում են: Ուզում եմ պաշտպանության նախարարություն ինձ լսի, որ լսի՞ կարող է երեխաս մի արդյունքի գա կամ զորացներն տուն գա: Երեխաս չի կարող այս վիճակով ծառայել»,- ասում է մայրն ու շեշտում, որ տղայի ոտքերն ահավոր այտուցված են, ինչպես նաև մարմնի սուր ցավեր ունի, որոնք Բաքվում անցկացրած օերերի հետևանքներն են:
ՊՆ-ից մեր հարցին՝ արդյո՞ք Արթուր Բաբյանի առողջական վիճակը համատեղելի է ծառայության հետ փոխանցել են, որ զորամասում տղան գտնվում է բուժծառայության հսկողության ներքո: Սրան զուգահեռ Արթուրի մայրն ահազանգում է, որ տղան որոշ ժամանակ առաջ երկկողմանի թոքաբորբով է հիվանդացել և միայն իր խնդրանքերից հետո են տեղափոխել քաղաքացիական հիվանդանոց:
«Ես եմ զանգով խնդրել, որ տղայիս զորամասից հանել են տարել են Կարմիրի (Ճամբարակի) հիվանդանոց, ահավոր կրկնակի թոքաբորբ տանելուց է եղել, տարել են ռենդգեն են արել, որ տեսնեն թոքերի հետ խնդիրներ կա, թե՝ չէ: Ահավոր հազում է: Հազը, որ բժիշկը տեսնի կասի՝ այս երեխայի հետ ի՞նչ է կատարվում: Քիչ է մնում թոքերը բերանից դուրս գա»,- ասում է մայրը:
Արթուր Բաբյանը գերությունից վերադառնալուց հետո տասը օր մնալով ռազմական ոստիկանությունում տեղափոխվել էր պարտադիր զինվորական ծառայության՝ այդպես էլ չհանդիպելով ընտանիքի բոլոր անդամների հետ: Ընտանիքի որոշ անդամների միայն ռազմական ոստիկանության շենքում էր հանդիպել: Երեք ամսվա գերությունից հետո Արթուրին մի քանի օր մայրական խնամքի հնարավորություն ՊՆ չէր տվել: forrights.am-ի  փետրվարի 22-ին նախարար Սուրեն Պապիկյանին ուղղված գրությունից միայն երեք օր անց փետրվարի 25-ին  10 օր արձակուրդ է տրամադրվել: Ոսկի Բաբյանն ասում է, որ այդ արձակուրդն էլ իր բողոքներից հետո են հատկացրել:
«Այդ տաս օրն էլ, որ տվել են ես եմ գնացել խնդրել հրամանատարին: Ասել եմ՝ արդեն 8-րդ ամսին է, որ ծառայում է: Քույրն ու ախպերները,  գերությունից վերադառնալուց հետո, իրենց ախպորը չեն տեսել, թողեք էրեխուս տուն տանեմ: Դրանից հետո նոր դժվարությամբ տասը օրով արձակուրդ են տվել, որ եկել է տուն: Ես ինքս գնացել եմ, խնդրվել եմ, գրել եմ, որ եկել է տուն»,- ասում է մայրը:
Արթուրի ծողները հույս ունեն, որ պաշտպանական գերատեսչությունը հաշվի առնելով իրենց որդու ֆիզիկական և հոգեբանական վիճակը ժամանակից շուտ կզորացրեն: ՊՆ-ից, սակայն, մեր հարցին ի պատասխան հայտնում են, որ գերությունից վերադարձածներին չեն պատրաստվում ժամանակից շուտ զորացրել: Հայտնել են, որ նախարարությունում նման օրենսդրական նախաձեռնություն չկա և չի էլ քննարկվում:
Բաբայաննեը բազմանդամ ընտանիք են: Ապրում են սոցալական անմխիթար պայմաններում՝ վթարային բնակարանում:  Ընտանիքում  ութ երեխա կա, որից երկուսն են չափահաս: Նրանց ապրուստի միակ միջոցը  նպաստն է:
Նախորդ նյութը2 մահ, 13 նոր դեպք․ կորոնավիրուսը ՀՀ–ում
Հաջորդ նյութը«Բաքվում պահվող հայ գերիների վերադարձի հարցում ունենք դրական կանխատեսում». Սիրանուշ Սահակյանը
Քննչական կոմիտեն լրացուցիչ հայտնում է՝ «կարմիր բերետավորների» գործողությունների առթիվ քրեական վարույթ նախաձեռնվել է
Բոլորը միասնական են, ամենքը՝ մի չհաջողված դերասան․ անհայտ կորածի մայրը՝ պատերազմի մեղավորների մասին
Ասում էր՝ լյոխ լավ ա ինական, մունք հաղթելու ենք․ չեղավ, ծախվեցին. զոհված զինծառայողի հայր
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Ադրբեջանական հանցագործությունները հետաքննել պահանջող բանաձևի նախագիծ ԱՄՆ Կոնգրեսում
Քննչական կոմիտեն լրացուցիչ հայտնում է՝ «կարմիր բերետավորների» գործողությունների առթիվ քրեական վարույթ...
Edit with Live CSS
Write CSS OR LESS and hit save. CTRL + SPACE for auto-complete.